
Nõusoleku saamine riigiteede                                                                                        
äärsete bussipeatuste 
rajamiseks


Rapla Vallavalitsus soovib rajada riigiteede äärde Rapla valla elanike jaoks bussipeatusi. Rapla Vallavalitsus soovib Transpordiametilt saada tingimusi ja nõusolekut, et alustada märkide paigaldamisega.
Maa-ameti geoportaali link bussipeatustest, kuhu sooviksime paigaldada bussipeatuste märgid: https://xgis.maaamet.ee/xgis2/page/link/6s5JE6xO
Karitsa külla soovime paigaldada kahte kohta bussipeatuste märgid (Karitsa kajamõisa juurde ning Loigu kinnistu juurde), kokku neli märki.
Mahtra külla soovime (Tänavaotsa kinnistu juurde) paigaldada kaks bussipeatuse märki.
Kas Transpordiametil on lisaks soovitusi või ettepanekuid asukohtade suhtes ning kui tulevikus oleks plaan lisaks märkidele välja ehitada ka ootealad või püstitada ootekojad, siis millega peaks arvestama? 
Kas bussipeatustesse ootealade ehitamiseks on vaja taotleda ka ehitusluba ja koostada projekt? 
Kas märkide paigalduseks, ootealade ehitamiseks ja ootekodade püstitamiseks on Transpordiametil koostööks ette nähtud rahalisi vahendeid või jäävad kogu ehitusega seonduvad kulud valla kanda?

Lugupidamisega

(allkirjastatud digitaalselt)

Estrit Leinberg
teedespetsialist 

Tel. 5342 3541
estrit.leinberg@rapla.ee

